স্টার জলসা-তে আসছে নতুন ধারাবাহিক ‘ওম নমঃ শিবায়’। মহাদেবের ভূমিকায় রয়েছেন গৌরব মণ্ডল, সতীর ভূমিকায় অমনদীপ ও পার্বতীর ভূমিকায় শ্রীপর্ণা রায়। শুধুমাত্র ভক্তিমূলক ধারাবাহিক নয়, পুরাণ ও শৈব দর্শনের বহু অজানা দিক দর্শকের কাছে তুলে ধরতে চাইছেন নির্মাতারা। 

এই বিষয়ে অন্যান্য খবর

ব্যাক টু ব্যাক! শ্রীকৃষ্ণ থেকে মহাদেব! কীভাবে প্রস্তুতি নিচ্ছেন গৌরব
১৬ বছর পরে আবৃত্তি করলেন অলিভিয়া! মন ছুঁয়ে দিলেন পলকেই


প্রায় মাস ছয়েক আগে থেকেই টেলিপাড়ায় আলোচনা শুরু হয় ধারাবাহিকটি নিয়ে। প্রতিষ্ঠিত গবেষকদের সাহায্য নিয়েই যে তৈরি হচ্ছে চিত্রনাট্য, এমনটা শোনা গিয়েছিল তখন থেকেই। তাই যত সময় এগিয়েছে, ততই উদ্দীপনা বেড়েছে দর্শকের মধ্যে। অভিনেতা-অভিনেত্রীরাও শ্যুটিং শুরু হওয়ার আগে পুরাণ ও সংশ্লিষ্ট বিভিন্ন বিষয় নিয়ে চর্চা করেছেন। 

ছবি সৌজন্য: স্টার জলসা
এই ধারাবাহিকের সঙ্গে যুক্ত রয়েছেন বিশিষ্ট পুরাণ-বিশেষজ্ঞ নৃসিংহপ্রসাদ ভাদুড়ি। তাঁর তত্ত্বাবধানেই এই ধারাবাহিকে উঠে আসবে এমন অনেক তথ্য এবং শিবের মহিমার এমন সব দিক, যা বহু দর্শকের কাছেই অজানা। সম্প্রচার শুরু হওয়ার আগেই তিনি ব্যাখ্যা করলেন ‘ওম’ শব্দের তাৎপর্য—